O D G O V O R

na prateni~ko pra{awe od pratenikot Jani Makraduli postaveno

me|u dve sednici na Sobranieto na Republika Makedonija

na 13 januari 2009 godina

На отворањето на понудите кои пристигнаа по Јавниот оглас за доделување на договор за јавна набавка за услуга за изработка на Физибилити студија за гасоводен систем во Република Македонија со идеен проект, бр.19-4124 од 26.08.2008 година, кое се одржа на 31.10.2008 година беа доставени три понуди од страна на следните здружените понудувачи „Ramoii" од Данска и „Gazprojekt" од Република Полска; „Простор" ДОО - Куманово, „Gastek BG" од Република Бугарија, „Рetrol" од Словенија и „Енерго систем" од Скопје, како и „НРС Нагress Pickel Consult AG" од Германија, преку „ХПК" - Република Бугарија и „МАК - 2000" АД од Скопје.

Како најповолен понудувач за доделување на договор за јавна набавка за услуга за изработка на Физибилити студија за гасоводен систем во Република Македонија со идеен проект е избран конзорциумот на компаниите „Простор" ДОО - Куманово, „ Gastek BG " од Република Бугарија, „Рetrol" од Словенија и „Енерго систем" од Скопје.

Избраниот најповолен понудувач, согласно тендерската документација ќе има обврска да изработи Физибилити студија за гасоводен систем во Република Македонија со идеен проект во рок од девет месеци од денот по склучување на договорот.

Исто така, економскиот оператор ќе има обврска, во рок од два месеци по склучување на договорот, да предложи најмалку еден правец од магистралните гасоводи за кој по давањето согласност од страна на Меѓуминистерскиот комитет за негова реализација, ќе изработи Тендерска документација со критериуми за проценка на понудите за избор на проектантска фирма за проектирање на проектна документација на утврдени делници или делница, предмет на Програмата, како и тендерска документација со критериуми за избор на ревидент на проектната документација на приоритетни делници од магистралниот гасовод.

За изборот за најповолен понудувач, јавноста беше информирана по завршувањето на целокупната тендерска постапка на ден 19.01.2009 година, по пат на соопштение, дистрибуирано до сите печатени и електронски медиуми во Република Македонија, а исто така информација за избраниот најповолен понудувач, на истиот датум, беше поставена на интернет страницата на Министерството за транспорт и врски.